Lohjan tasoristeysturma 1944

Lohjan tasoristeysturma tapahtui 9. toukokuuta 1944 Lohjan rautatieaseman luona, kun juna törmäsi tasoristeyksessä Lohjan aseman ja Virkkalan välillä liikennöineeseen valtion rautateiden linja-autoon. Onnettomuudessa kuoli viisi henkilöä ja viisi loukkaantui pahoin.Linja-auto jäi junan alle Lohjan asemalla, Käkisalmen Sanomat 11.05.1944, nro 27, s. 1, Kansalliskirjaston digitaaliset aineistot5 ihmistä sai surmansa. Linja-auto junan alle Lohjan asemalla, Laatokka 11.05.1944, nro 106, s. 2, Kansalliskirjaston digitaaliset aineistot

Linja-auto oli ylittämässä rataa aamulla kello 8:40 tienoilla, kun aseman ohittanut ylimääräinen juna törmäsi auton kylkeen raahaten sitä mukanaan 180 metrin matkan. Linja-auto ruhjoutui törmäyksessä muodottomaksi ja sen matkustajista neljä kuoli välittömästi. Kuusi matkustajaa toimitettiin loukkaantuneina Lohjan sairaalaan, jossa yksi heistä kuoli vammoihinsa. Linja-auton kuljettaja loukkaantui lievästi.

 Lähteet 

Luokka:Linja-auto-onnettomuudet Suomessa
Luokka:Tasoristeysonnettomuudet
Luokka:Junaonnettomuudet Suomessa
Luokka:Vuoden 1944 junaonnettomuudet
Luokka:1940-luvun onnettomuudet Suomessa
Luokka:Lohjan historia